ddrg/super_eurlex huggingface dataset:
Hivatalos Lap L 256 , 01/10/1999 o. 0048 - 0049



A Bizottság 2083/1999/EK rendelete (1999. szeptember 30.) a gabonaintervenciós központok meghatározásáról szóló 2273/93/EGK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a Bizottság 1253/1999/EK rendeletével [1] módosított, a gabonapiac közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére, (1) mivel a legutóbb az 1983/98/EK rendelettel [3] módosított 2273/93/EGK bizottsági rendelet [4] melléklete meghatározza az intervenciós központokat; mivel egyes tagállamok kérték e melléklet módosítását; mivel e kéréseknek eleget kell tenni; (2) mivel az e rendeletben foglalt intézkedések összhangban állnak a Gabonapiaci Irányítóbizottság véleményével, ELFOGADTA EZT A RENDELETET: 1. cikk A 2273/93/EGK rendelet melléklete a következőképpen módosul: 1. A "FRANCE" rész a következőképpen módosul: Megyék | Törölt központok | Felvett központok | Aisne – 02 | Château-Thierry (búza, árpa) | Chierry (búza, árpa) | Allier – 03 | Montluçon (búza) | Villefranche (búza) | Allier – 03 | Tréteau (kukorica) | Saint-Martin-des-Lais (búza, kukorica) | Aude – 11 | Trèbes (árpa) | Castelnaudary (cirok) | Calvados – 14 | Moult (búza, árpa, kukorica) | Cheux (búza, árpa, kukorica) | Creuse – 23 | La Souterraine (búza) | | Creuse – 23 | | Maison-Feyne (búza) | Drome – 26 | Pierrelatte (árpa) | | Eure – 27 | Saint-André-del'Eure (kukorica) | Harcourt (búza) | Eure-et-Loir – 28 | Orgères (árpa) | Orgères (kukorica) | Eure-et-Loir – 28 | Brou (kukorica) | Brou (árpa) | Eure-et-Loir – 28 | Courville (durumbúza) | Lucé (árpa) | Haute-Loire – 43 | Le Puy (árpa) | | Indre-et-Loire – 37 | Ville-aux-Dames (kukorica) | Ville-Perdue (árpa) | Landes – 40 | Solférino (árpa) | Aire-sur-Adour (kukorica) | Landes – 40 | Haut-Mauco (búza, árpa, kukorica) | Tartas (búza, árpa, kukorica) | Loiret – 45 | Ormes (árpafélék, kukorica) | Châteaurenard (búza) | Loiret – 45 | Beaugency (durumbúza, árpa, kukorica) | Meung-sur-Loire (búza, kukorica) | Loiret – 45 | | Artenay (árpa) | Loiret – 45 | | Courtenay (árpa) | Loiret – 45 | | Chatillon-Coligny (kukorica) | Loiret – 45 | Chalette (durumbúza) | | Maine-et-Loire – 49 | Montreuil-Bellay (durumbúza) | Gennes (árpa) | Rhone – 69 | | Saint-Roman-en-Gal (kukorica) | 2. Az "ÖSTERREICH" részben: az "enns"-i központból "Ennsdorf" lesz. 2. cikk Ez a rendelet az Európai Közösségek Hivatalos Lapjában való kihirdetését követő harmadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1999. szeptember 30-án. a Bizottság részéről Franz Fischler a Bizottság tagja [1] HL L 160., 1999.6.26., 18. o. [2] HL L 181., 1992.7.1., 21. o. [3] HL L 256., 1998.9.18., 10. o. [4] HL L 207., 1993.8.18., 1. o. --------------------------------------------------
A Bizottság 1972/1999/EK rendelete

(1999. szeptember 15.)

a növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló 3600/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1999/1/EK bizottsági irányelvvel [1] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre [2] és különösen annak 8. cikke (2) bekezdésére,

(1) mivel a 91/414/EGK irányelvről szóló értesítést követő két év elteltével forgalomban lévő hatóanyagoknak az irányelv 8. cikkének (2) bekezdése alapján végzett újraértékelését a legutóbb az 1199/97/EK rendelettel [3] módosított 3600/92/EGK [4] bizottsági rendelettel létrehozott összehangolt együttműködési program keretében a Bizottság szervezi, amelyben a tagállamok különleges feladatokat vállalnak, hozzájárulva a tudományos és technikai értékeléshez, amely a közösségi szinten hozott intézkedések alapjául szolgál;

(2) mivel szükséges, hogy bármelyik érdekelt fél a lehető leghamarabb hozzáférhessen azokhoz a kísérletekre és tanulmányokra vonatkozó naprakész információkhoz, amelyekkel kapcsolatban adatvédelmet kértek, vagy amelyekre egy későbbi fázisban lesz szükség az érintett hatóanyagra vonatkozó értékelés és döntéshozatal befejezésére; mivel ezeket az információkat a referens tagállamnak hozzáférhetővé kell tennie;

(3) mivel a 3600/92/EGK bizottsági rendeletet módosítani kell annak érdekében, hogy bármelyik érdekelt fél hozzáférhessen ezekhez az információkhoz;

(4) mivel az ebben a rendeletben meghatározott intézkedések összhangban vannak a Növény-egészségügyi Állandó Bizottság véleményével,

ELFOGADTA EZT A RENDELETET:

1. cikk

A 3600/92/EGK rendelet 7. cikk (3) bekezdés második albekezdésének második mondata a következőképpen módosul:

"A referens tagállam az érdekelt felek kifejezett kérésére betekintés céljából biztosítja a hozzáférést vagy hozzáférhetővé teszi:

- az (1) bekezdés d) pontjában említett információkat, kivéve az irányelv 14. cikke alapján bizalmas információként elfogadottakat,

- a hatóanyag nevét,

- az előállított anyag tiszta hatóanyag-tartalmát,

- az olyan adatok listáját, amelyeket a hatóanyagnak az irányelv I. mellékletébe történő felvételének mérlegeléséhez kértek, először, ahogyan az a referens jelentésében szerepel, másodszor, ahogyan az a Bizottságnak a következő albekezdésben említett szakértőkkel folytatott konzultációját követően véglegesítésre került."

2. cikk

Ez a rendelet 1999. október 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. szeptember 15-én.

a Bizottság részéről

Franz Fischler

a Bizottság tagja

[1] HL L 21., 1999.1.28., 21. o.

[2] HL L 230., 1991.8.9., 1. o.

[3] HL L 170., 1997.6.28., 19. o.

[4] HL L 366., 1992.12.15., 10. o.

--------------------------------------------------
HELYESBÍTÉS
a mez őgazdasági termékekre vonatkozó behozatali és kiviteli engedélyek és el őzetes rögzítési bizonyítványok
rendszerének alkalmazására kialakított részletes közös szabályok megállapításáról szóló 1291/2000/EK bizott-
sági rendelethez
(Az Európai Közösségek Hivatalos Lapja L 152., 2000.6.24., 1. o.; magyar nyelv űkülönkiadás 3. fejezet, 29. kötet, 145. o. )
1. az I. mellékletben az EURÓPAI KÖZÖSSÉG – KIVITELI ENGEDÉLY VAGY EL ŐZETES RÖGZÍTÉSI IGAZOLÁS
A G R E X 1. számú űrlapon (JOGOSULT PÉLDÁNYA)
a következ őszövegrész:
helyesen:
2. az I. mellékletben az EURÓPAI KÖZÖSSÉG – KIVITELI ENGEDÉLY VAGY EL ŐZETES RÖGZÍTÉSI IGAZOLÁS
A G R E X 2. számú űrlapon (KIBOCSÁTÓ SZERVEZET PÉLDÁNYA)
a következ őszövegrész:
helyesen:
3. az I. mellékletben az EURÓPAI KÖZÖSSÉG – KIVITELI ENGEDÉLY VAGY EL ŐZETES RÖGZÍTÉSI IGAZOLÁS
AGREX űrlapon (KÉRELEM)
a következ őszövegrész:
helyesen:
03/34. kötet 485 Az Európai Unió Hivatalos Lapja HU
A Bizottság 1904/2000/EK rendelete

(2000. szeptember 7.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1509/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Olaszország a 2081/92/EGK rendelet 5. cikkével összhangban továbbította a Bizottságnak egyes nevek eredetmegjelölésként, illetve földrajzi jelzésként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapításra került, hogy a kérelem megfelel a rendeletben foglalt valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő nevekre vonatkozóan, azoknak az Európai Közösségek Hivatalos Lapjában való kihirdetését követően [3] az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezeket a neveket be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal azok eredetmegjelölésként, illetve földrajzi jelzésként a Közösség egész területén oltalmat élveznek.

(5) E rendelet melléklete kiegészíti a legutóbb az 1651/2000/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő nevekkel egészül ki, és azokat be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló eredetmegjelölést (OEM), illetve mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. szeptember 7-én.

a Bizottság részéről

Franz Fischler

a Bizottság tagja

[1] HL L 174., 2000.7.13., 7. o.

[2] HL L 208., 1992.7.24., 1. o.

[3] HL C 347., 1999.12.3., 2. o. ésHL C 358., 1999.12.10., 2. o.

[4] HL L 189., 2000.7.27., 15. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs, zöldség- és gabonafélék

OLASZORSZÁG

Castagna del Monte Amiata (OFJ)

La Bella della Daunia (OEM)

--------------------------------------------------
A Bizottság 1929/2000/EK rendelete

(2000. szeptember 12.)

az 1257/1999/EK tanácsi rendeletben előírt vidékfejlesztési támogatásra történő átállásra vonatkozó szabályok megállapításáról szóló 2603/1999/EK rendeletnek a 2078/92/EGK tanácsi rendelet alapján vállalt agrár-környezetvédelmi kötelezettségek átalakítása tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendeletre [1] és különösen annak 53. cikke (1) bekezdésére,

mivel:

(1) A jelenlegi szabályok nem teszik lehetővé a legutóbb a 2772/95/EK bizottsági rendelettel [2] módosított 2078/92/EGK tanácsi rendelet [3] alapján vállalt agrár-környezetvédelmi kötelezettségeknek az új 1257/1999/EK rendelet szerinti új kötelezettségekké történő átalakítását. A 435/97/EK rendelettel [4] módosított, a 2078/92/EGK rendelet alkalmazására vonatkozó részletes szabályok megállapításáról szóló 746/96/EK bizottsági rendelet [5] 13. cikke kimondja, hogy egy kötelezettségvállalás csak ugyanazon az ötéves időszakon belül alakítható át egy másik kötelezettségvállalássá.

(2) Az új programozási időszakban az agrár-környezetvédelmi intézkedések tekintetében történő hatékonyabb végrehajtás biztosítása érdekében lehetővé kell tenni a tagállamok számára, hogy engedélyezhessék a régi szabályok szerint vállalt agrár-környezetvédelmi kötelezettségek ötéves, illetve hosszabb időszakra vonatkozó új kötelezettségekké történő átalakítását az 1257/1999/EK rendelet alapján, amennyiben az új kötelezettségvállalás kifejezetten hasznos a környezet szempontjából.

(3) Az e rendeletben előírt intézkedések összhangban vannak az Agrárstrukturális és Vidékfejlesztési Bizottság véleményével,

ELFOGADTA EZT A RENDELETET:

1. cikk

A 2603/1999/EK bizottsági rendelet [6] a 3. cikke végén a következő bekezdéssel egészül ki:

"(4) A 2078/92/EGK rendelet alapján vállalt kötelezettség teljesítési időszakának lejárta előtt a tagállamok engedélyezhetik az adott kötelezettségnek új, ötéves vagy hosszabb időszakra vonatkozó, az 1257/1999/EK rendelet szerinti kötelezettséggé történő átalakítását, amennyiben:

a) az ilyen átalakítás kétségtelenül hasznos a környezet szempontjából, és

b) a meglévő kötelezettségvállalás jelentős mértékű megerősítést nyer."

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ezt a rendeletet 2000. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. szeptember 12-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 80. o.

[2] HL L 288., 1995.12.1., 35. o.

[3] HL L 215., 1992.7.30., 91. o.

[4] HL L 67., 1997.3.7., 2. o.

[5] HL L 102., 1996. 4.25., 19. o.

[6] HL L 316., 1999.12.10., 26. o.

--------------------------------------------------
A Bizottság 2099/2000/EK rendelete

(2000. október 3.)

a vaj- és tejszínpiaci intervenció tekintetében az 1255/1999/EK tanácsi rendelet alkalmazása részletes szabályainak megállapításáról szóló 2771/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 10. cikkére,

mivel:

(1) Az 1560/2000/EK rendelettel [3] módosított 2771/1999/EK bizottsági rendelet [4] 21. cikke előírja, hogy az értékesítésre felkínált intervenciós vajat 1996. július 1-je előtt be kellett tárolni.

(2) Tekintettel a vajpiacon kialakult helyzetre, valamint az intervenciós raktárban található vajmennyiségekre, az 1999. szeptember 1-jét megelőző időponttól raktárban levő vajat is fel kell kínálni értékesítésre.

(3) Az e rendeletben előírt intézkedések összhangban állnak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2771/1999/EK rendelet 21. cikkében az "1996. július 1-je" dátum helyére az "1999. szeptember 1-je" dátum lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. október 3-án.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 179., 2000.7.18., 10. o.

[4] HL L 333., 1999.12.24., 11. o.

--------------------------------------------------
A Bizottság 2786/2000/EK rendelete

(2000. december 19.)

a piaci mechanizmusokra tekintettel a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló 1623/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre [1] és különösen annak 33. cikkére,

mivel:

(1) A 2409/2000/EK rendelettel [2] módosított 1623/2000/EK bizottsági rendelet [3] 63. cikke meghatározza az 1493/1999/EK rendelet 29. cikkében szabályozott lepárlás alkalmazásának szabályait, az említett cikk (4) bekezdése pedig kijelöli azokat a dátumokat, amelyeken a tagállamok havonta kétszer értesítést küldenek az ilyen lepárlás ügyében megkötött szerződésekről. Tekintettel egyes tagállamok karácsony körüli ünnepnapjaira, a januári első értesítés időpontját egy későbbi időpontra kell halasztani.

(2) Az 1623/2000/EK rendelet 100. cikke (2) bekezdése b) pontjának első albekezdése meghatároz határértékeket, hogy a borból lepárlással előállított termékek esetén mekkora maximális alkoholveszteség engedhető meg a tárolás és a szállítás különböző szakaszaiban. Az említett bekezdés második és harmadik albekezdése e határértékek kombinált alkalmazásának szabályairól rendelkezik. Ezek a szabályok rosszul vannak megállapítva, ennélfogva helyesbítésre szorulnak.

(3) Az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

Az 1623/2000/EK rendelet 63. cikkének (4) bekezdése a következő mondattal egészül ki:

"Januárban ugyanakkor az értesítésre a hónap ötödik napja helyett tizedikén kell sort keríteni."

2. cikk

(1) Az 1623/2000/EK rendelet 100. cikke (2) bekezdése b) pontjának második albekezdése helyébe a következő szöveg lép:

"Az ötödik és/vagy hatodik százalékértéket hozzá lehet adni a második és harmadik százalékértékhez."

(2) Az 1623/2000/EK rendelet 100. cikke (2) bekezdése b) pontjának harmadik albekezdése helyébe a következő szöveg lép:

"A hetedik és/vagy nyolcadik százalékértéket hozzá lehet adni a negyedik százalékértékhez."

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. december 19-én.

a Bizottság részéről

Franz Fischler

a Bizottság tagja

[1] HL L 179., 1999.7.14., 1. o.

[2] HL L 278., 2000.10.31., 3. o.

[3] HL L 194., 2000.7.31., 45. o.

--------------------------------------------------
A Bizottság 2461/2000/EK rendelete

(2000. november 8.)

az azonos tulajdonságokkal rendelkező olívaolaj-termelőövezetek körülhatárolásáról szóló 2138/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2702/1999/EK rendelettel [1] módosított, az olajok és zsírok piacának közös szervezéséről szóló, 1966. szeptember 22-i 136/66/EGK tanácsi rendeletre [2],

tekintettel a legutóbb az 1639/98/EK rendelettel [3] módosított, az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendeletre [4] és különösen annak 19. cikkére,

mivel:

(1) A 2261/84/EGK rendelet 18. cikke megállapítja, hogy az olajbogyó-terméshozamokat és az olívaolaj-hozamokat a termelő tagállamok által szolgáltatott adatok alapján az azonos tulajdonságokkal rendelkező termelőövezetek szerint kell rögzíteni.

(2) A termelőövezeteket a legutóbb a 2224/2000/EK rendelettel [5] módosított 2138/97/EK bizottsági rendelet [6] melléklete jelölte ki. Közigazgatási és strukturális okok miatt a Görögországban található azonos tulajdonságokkal rendelkező termelőövezetek tekintetében módosításokat kell végrehajtani az 1999/2000-es gazdasági évre.

(3) Az e rendeletben meghatározott intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2138/97/EK rendelet mellékletének C. pontja a következőképpen módosul:

a "Ηρακλείου" nomoszban:

- a 3. övezetből "Kασσάνων", "Νιπηδητού" és "Παναγιάς" településeket el kell hagyni,

- a 4. övezetből "Aφρατίου", "Εμπάρου", "Καραβάδου", "Μάρθας", "Μηλιαράδου" és "Ξενιάκου" településeket el kell hagyni,

- új övezetként egy "10. övezet"-et alakítanak ki, amely "Αφρατίου", "Εμπάρου", "Καραβάδου", "Κασσάνων", "Μάρθας", "Μηλιαράδου", "Νιπηδητού", "Ξενιάκου" és "Παναγιάς" településekből áll,

- "Προφήτη Ηλία" település a 9. övezetből a 2. övezetbe kerül át.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. november 8-án.

a Bizottság részéről

Franz Fischler

a Bizottság tagja

[1] HL L 327., 1999.12.21., 7. o.

[2] HL 172., 1966.9.30., 3025/66. o.

[3] HL L 210., 1998.7.28., 38. o.

[4] HL L 208., 1984.8.3., 3. o.

[5] HL L 253., 2000.10.7., 16. o.

[6] HL L 297., 1997.10.31., 3. o.

--------------------------------------------------
A Bizottság 1179/2004/EK rendelete ( 2004. június 25. ) az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a gyümölcs és zöldség behozatalára vonatkozó intézkedések alkalmazása részletes szabályainak megállapításáról szóló, 1994. december 21-i 3223/94/EK(1) bizottsági rendeletre és különösen annak 4. cikke (1) bekezdésére,

mivel:

(1) Az Uruguayi Forduló többoldalú kereskedelmi tárgyalásai eredményeinek megfelelően a 3223/94/EK rendelet a mellékletében szereplő termékek és időszakok tekintetében meghatározza azon szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

(2) A fenti szempontokat figyelembe véve, a behozatali átalányértékeket az e rendelet mellékletében szereplő szinteken kell meghatározni,

ELFOGADTA EZT A RENDELETET:

1. cikk

A 3223/94/EK rendelet 4. cikkében említett behozatali átalányértékeket a mellékletben található táblázat határozza meg.

2. cikk

Ez a rendelet 2004. június 26-án lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. június 25-én .

a Bizottság részéről

J. M. Silva Rodríguez

mezőgazdasági főigazgató

(1) HL L 337., 1994.12.24., 66. o. A legutóbb az 1947/2002/EK rendelettel (HL L 299., 2002.11.1., 17. o.) módosított rendelet.

MELLÉKLET

az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról szóló, 2004 június 25. bizottsági rendelethez
A Bizottság 1923/2001/EK rendelete

(2001. szeptember 28.)

a tej és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló 174/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és a tejtermékpiac közös szervezéséről szóló, 1999. május 17-i 1255/99/EK tanácsi rendeletre [2] és különösen annak 31. cikke (14) bekezdésére,

mivel:

(1) A legutóbb az 1681/2001/EK rendelettel [3] módosított 174/1999/EK bizottsági rendelet [4] 1. cikke (1) bekezdésének második albekezdése megállapítja, hogy kiviteli engedélyt az I. melléklet II. rovatában említett valamennyi termék kivitelekor be kell mutatni. A nemzeti hatóságokra nehezedő terhek csökkentése érdekében, valamint a más termékekkel történő összehangolás céljából a legutóbb az 1095/2001/EK rendelettel [5] módosított, a mezőgazdasági termékekre vonatkozó behozatali és kiviteli engedélyek és előzetes rögzítési bizonyítványok rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendelet [6] 5. cikkében említett egyes eseteket ebből a kötelezettségből ki kell zárni.

(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 174/1999/EK rendelet 1. cikke (1) bekezdése második albekezdésének a helyébe a következő szöveg lép:

"Az első albekezdés ellenére azonban kiviteli engedélyt a 2. cikkben említett esetek kivételével az I. melléklet II. rovatában említett termékek esetében is be kell mutatni."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. szeptember 28-án.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 227., 2001.8.23., 36. o.

[4] HL L 20., 1999.1.27., 8. o.

[5] HL L 150., 2001.6.6., 25. o.

[6] HL L 152., 2000.6.24., 1. o.

--------------------------------------------------